open-index/open-wikipedia-markdown huggingface dataset:
इथियोपियाई साहित्य

**इथिओपियाई साहित्य** केवल धर्मग्रंथों का साहित्य है और बाइबिल के अनुवादों तक सीमित है। इसमें ४६ अनुवाद 'ओल्ड टेस्टामेंट' के और ३५ 'न्यू टेस्टामेंट' के हुए। सबसे पहले ईसा के जीवनचरित और उपदेशों के अनुवाद पश्चिमी आर्मीनियाई भाषा से सन्‌ ५०० ई. में हुए थे। इथिओपियाई भाषा को **गीज़** कहते हैं। साहित्यिक अभिव्यक्ति के लिए गीज़ का प्रयोग अबिसीनिया में ईसाई धर्म के आगमन से कुछ ही पहले प्रारंभ हुआ। जनभाषा के रूप में इसका प्रयोग कब बंद हो गया, यह अज्ञात है।

ईसाई धर्म के आगमन से पूर्व इथिओपिया में प्रकृतिपूजा प्रचलित थी। प्राचीन इथियोपियाई धर्म और संस्कृति प्राचीन मिस्र से आई प्रतीत होती है। तीन प्राचीन शाही शिलालेख उपलब्ध हुए हैं। उनमें से दो डी.एच. म्यूलर द्वारा जे.टी. बेंट पुस्तक "इथिओपियनों का पवित्र नगर' में सन्‌ १८८३ ई. में प्रकाशित किए गए और तीसरा, जो मतरा में प्राप्त हुआ था, सी.सी. रोज़िनी की पुस्तक "रेंडीकोंटी अकाद् लिनसी' में सन्‌ १८९६ में प्रकाशित हुआ। ये शाही शिलालेख हाइरोग्निफ़िक लिपि (जो प्राचीन मिस्र की चित्रमय पवित्र लिपि) और मिस्री भाषा में उत्कीर्ण हैं। ईगामेनिस काल के आसपास एक जनबोली भी शिलालेखों में प्रयुक्त होने लगी। इसकी लिपि में २३ संकेतों की विशिष्ट वर्णमाला थी, हाइरोग्लिफिक चित्र संकेतों के समांतर धारावाहिक रूप में दाईं से बाईं ओर लिखी जाती थी, मिस्री पद्धति के विपरीत, जिसमें चित्रों के मुख की दिशा में लिखा जाता था। किंतु इन संकेतों के रूप और अर्थ अधिकांश में मिस्री भाषा के ही थे। इतना होते हुए भी यह भाषा न तो आज तक पढ़ी जा सकी है और न यही कहा जा सकता है कि किस भाषापरिवार से इसका नाता है।

गीज़ भाषा में लिखित साहित्य को दो कालों में विभाजित किया जाता है : 
:(१) पाँचवीं शताब्दी के आसपास ईसाई धर्म के आगमन से सातवीं शताब्दी तक, और 
:(२) सन्‌ १२६९ ई. में सलोमन वंशी राज की पुन: स्थापना से लेकर अब तक।

प्रथम काल में ग्रीक भाषा से अनुवाद हुए और दूसरे में अरबी भाषा से।

गीज़ साहित्य की अब तक उपलब्ध पांडुलिपियों की संख्या लगभग १,२०० है जिनकी सूची रोज़िनी ने सन्‌ १८९९ ई. में प्रकाशित की। इनमें से अधिकांश पांडुलिपियाँ ब्रिटिश म्यूज़ियम, लंदन में और शेष यूरोप के प्रमुख संग्रहालयों में सुरक्षित हैं। अनेक पांडुलिपियाँ अबिसीनिया में और लोगों के निजी पुस्तकालयों में भी हैं। आर.ई. लिटमान ने अपनी पुस्तक "जीत्शरिफ्ट फ्यूर असीरियोलॉजी' में कहा है कि दो बड़े संग्रह जेरूसलम में भी हैं, जिनमें से एक में २८३ पांडुलिपियाँ हैं। रोज़िनी के अनुसार ३५ हस्तलिखित ग्रंथ चेरेन के कैथोलिक मिशन में सुरक्षित हैं।

बाइबिल के गीज़ भाषा में कुछ अंशों के अतिरक्त सन्‌ १८९३ ई. से अब तक ४० से अधिक इथिओपियाई साहित्य की पुस्तकें यूरोप में मुद्रित भी हो चुकी हैं (द्रष्तव्य : बिब्लियोथिका इथियोपिका; लेखक एल. गोल्डश्मिड्), किंतु प्रथम अथवा द्वितीय श्रेणी का एक भी साहित्यकार आज तक गीज़ भाषा ने उत्पन्न नहीं किया।

## इन्हें भी देखें
*गीज़ लिपि

श्रेणी:विश्व साहित्य
श्रेणी:इथियोपिया की संस्कृति
श्रेणी:इथियोपिया
दार्जिलिंग गोर्खा पार्वत्य परिषद

**गोर्खा हिल काउन्सिल** (जीएचसी), पहले **दार्जीलिङ गोर्खा अटोनोमस हिल काउन्सिल** (डिजीएएचसी) के नाम से जाना जाता था और मुख्य रूप से **दार्जीलिङ गोर्खा हिल काउन्सिल** (डिजीएचसी) एक स्वायत्त तंत्र है जो भारत के पश्चिम बंगाल के दार्जिलिंग जिले के प्रशासन को देखता है। जीएचसी के अधिकार में तीन सबडिवीजन हैं: दार्जिलिंग, कलिम्पोंग और कर्सियांग

श्रेणी:पश्चिम बंगाल
श्रेणी:दार्जिलिंग
श्रेणी:भारत के स्वायत्त क्षेत्र
आंद्रे जीम

रूस में जन्मे और ब्रिटेन के मैनचेस्टर विश्वविद्यालय में कार्यरत अणु-भौतिकी वैज्ञानिक जिन्हें 2010 का भौतिकी का नोबेल पुरस्कार प्रदान किया गया। उन्हें यह पुरस्कार ग्राफीन पर किए गए अनुसंधान के लिए कोंसटांटिन नोवोसेलोव के साथ संयुक्त रूप से प्रदान किया गया।
## सन्दर्भ

## बाहरी कड़ियाँ
* जीम, नोवोसेलोव को भौतिकी का नोबेल

श्रेणी:नोबेल पुरस्कार विजेता भौतिक विज्ञानी
आतिफ़ असलम

**आतिफ अस्लम** या **मोहम्मद आतिफ अस्लम** १२ मार्च १९८३ को पाकिस्तान के वज़ीराबाद, गुजरानवाला इलाके में जन्में एक जाने-माने गायक हैं। अन्तर्राष्ट्रीय स्तर पर ये सामान्यत: हिन्दी-ऊर्दू गायक के रूप में जाने जाते हैं। इन्होंने हिन्दी गानों के गायन में ख्याति अर्जित करनी शुरू की। २००८ में पाकिस्तान सरकार द्वारा इन्हें *तम्गा-ऐ-इम्तियाज़* की उपाधि से पुरस्कृत किया गया।

## जीवन परिचय
१४ साल की आयु में ही इन्होंने दसवीं कक्षा उत्तीर्ण की। ये हमेशा ही अपनी कक्षा के सबसे कम आयु के छात्र रहे। आतिफ़ असलम का जन्म फैजाबाद  जिले के रूदौली में एक मुस्लीम परिवार में हुआ। उन्होनें अपनी पढ़ाई किम्बर्ली हाई स्कूल, लरकाना के किंडरगार्टन में शुरू की। 1991 में वे रावलपिंडी चले गए जहाँ वे सैटेलाईट टाउन, रावलपिंडी के संत पॉल्स कैंब्रीज स्कूल में पढ़ाई की। आतिफ़ 1995 में लाहोर लौट गए जहाँ उन्होनें अपनी आगे की पढ़ाई डिवीजनल पब्लिक स्कूल, लाहोर में की। वे पंजाब में अपनी FSC की पढ़ाई को पूरा किया जहाँ वे स्नातक में डीग्री हासिल की।

## सन्दर्भ

## बाहरी कड़ियाँ
* अधिकृत वेबसाइट
* 

श्रेणी:जीवित लोग
श्रेणी:पाकिस्तानी गायक
श्रेणी:1983 में जन्मे लोग
साढे़साती

**साढे़साती** का अर्थ है - साढे़ सात साल. चन्द्रमा जिस राशि में स्थित होता है उस राशि से एक राशि पहले शनि की साढे़साती का प्रथम चरण आरम्भ हो जाता है। उसमें शनि ढा़ई वर्ष तक रहता है। उसके बाद साढे़साती का द्वितीय चरण शुरु होता है जिसमें शनि का गोचर  चन्द्रमा के ऊपर से होता है। यहाँ भी शनि ढा़ई वर्ष तक रहता है। इसके बाद शनि चन्द्रमा से अगली राशि में प्रवेश करता है और यह अंतिम व तृ्तीय चरण होता है। इसमें भी शनि ढा़ई वर्ष तक रहता है। इस प्रकार चन्द्रमा से एक राशि पहले और एक राशि बाद तक शनि का गोचर साढे़साती कहलाता है। 

अधिकतर विद्वान परम्परागत तरीके से शनि की साढे़साती का विश्लेषण उपरोक्त तरीके से करते हैं। परन्तु गणितीय विधि से हमारे प्राचीन ग्रंथों में इसका उल्लेख मिलता है। कुण्डली में चन्द्रमा जिस डिग्री पर स्थित होता है उस डिग्री से 45 डिग्री पहले और 45 डिग्री बाद तक शनि का गोचर ही शनि की साढे़साती कहलाता है। यह कुल 90 डिग्री का गोचर है। इस 90 डिग्री को पार करने में पूरे साढे़ सात वर्ष लग जाते हैं। 

शनि ग्रह कुण्डली में एक भाव में ढा़ई साल तक रहता है। इस प्रकार शनि ग्रह को पूरी कुण्डली का एक चक्र पूरा करने में पूरे तीस वर्ष लग जाते हैं। इस चक्र के दौरान कुण्डली में चन्द्रमा जिस राशि में स्थित होता है उस राशि से या उस भाव से एक भाव पहले शनि का गोचर शनि की साढे़साती के शुरु होने का संदेश देता है। 

### शनि की ढै़य्या या लघु कल्याणी
शनि एक राशि में पूरे ढा़ई वर्ष तक रहता है। कुण्डली में चन्द्रमा जिस राशि में स्थित होता है उस राशि से चतुर्थ भाव और अष्टम भाव में जब शनि का गोचर होता है तब उसे शनि की ढ़ैय्या कहते हैं। एक राशि में ढा़ई वर्ष रहने के कारण इसे ढ़ैय्या का नाम दिया गया है। 

## बाहरी कड़ियाँ
आनलाइन साढ़ेसाती परीक्षण

श्रेणी:ज्योतिष
राघव सच्चर

**राघव सच्चर** (जन्म जुलाई 24, 1981, भारत में) एक भारतीय गायक हैं, इनके पिता आर. के. सच्चर और माता उषा सच्चर हैं। वह तीन बच्चों में सबसे छोटे हैं। उन्होनें चार साल की उम्र से ही अपना पहला वाद्ययंत्र, हारमोनिका, बजाना प्रारंभ कर दिया था। तब से हर साल उनके माता-पिता ने उन्हें एक वाद्ययंत्र ही उपहार में देना प्रारंभ कर दिया. संगीत प्रेमियों के परिवार में जन्मे राघव को संगीत में बहुत कम उम्र से ही दिलचस्पी थी। उन्हें 1994 में दिल्ली में आयोजित पेप्सी कोरनुकोपिया प्रतियोगिता में सर्वश्रेष्ठ ड्रम वादक का पुरस्कार जीता, इसके अलावा उन्हें बिट्स पिलानी (BITS Pilani) में सर्वश्रेष्ठ की-बोर्ड वादक का पुरस्कार भी मिला. उन्होनें अपने मित्रों के साथ मिलकर एक बैंड कैनज़ोना (Canzona) का गठन किया और उसके पश्चात् वर्ष 2000 में वे मोनाश कंजर्वेटरी ऑफ म्यूजिक (Monash Conservatory of Music) से संगीत की शिक्षा लेने के लिए मेल्बौर्न, ऑस्ट्रेलिया चले गए।

इस समय के दौरान राघव ने दक्षिण पूर्व एशिया में ताइवान, दक्षिण कोरिया, हांगकांग, सिंगापुर और मलेशिया जैसे देशों की यात्रा की. भारत यात्रा के दौरान उन्होंने एकल रूप से संगीत-सभाएं कीं और वीवा और शुभा मुद्गल के साथ भी कार्य किया, इसके अलावा उन्होनें छोटे गीत एवं फिल्मों का श्रव्य-भाग भी रिकॉर्ड किये. उनका यश काफी बढ़ा जब मोनाश में अकादमिक उत्कृष्टता के लिए उन्हें वर्ष 2000 एवं 2001 में गोल्डेन की पुरस्कार एवं अरनेस्ट पुरस्कार से सम्मानित किया गया। राघव अब 32 से अधिक उपकरणों को बजाते हैं। उनके नए एल्बम के शीर्षक गीत, चार्मिंग लुटेरा को भारत भर में सफलता मिली.
उनका नया कार्य, जो वे ज़िंग (ZING) के साथ मिल के कर रहे हैं, ॐ जय जगदीश - रीमिक्स की रचना है, जिसमें उन्होनें 9 वाद्य-यन्त्र बजाये हैं।

## एल्बम

### फिल्म साउंडट्रैक्स
 (बोगा) बांगला (फल) बांगला (फन) बांगला 
## बाहरी कड़ियाँ
* new movie One Two Three"
* "होम पेज"

श्रेणी:1981 में जन्मे लोग
श्रेणी:जीवित लोग
श्रेणी:भारतीय गायक
रविन्द्र जडेजा

**रविन्द्र जडेजा** 6 दिसम्बर 1988 को जन्मे एक भारतीय क्रिकेटर हैं। वे प्रथम श्रेणी क्रिकेट में सौराष्ट्र के लिए खेलते है।  और इंडियन प्रीमियर लीग में चेन्नई सुपर किंग्स के पूर्व कप्तान भी रह चुके हैं। वे

## कैरियर
### अंतर्राष्ट्रीय कैरियर
2008-2009 के रणजी ट्राफी में अप्रभावशाली खेल के बाद, जिसमें वह विकेट-लेने वालों की सूची में आखिरी थे और बल्लेबाजी योगदान में साठवें स्थान पर आये थे, जडेजा को जनवरी 2009 में श्रीलंका के खिलाफ ओडीआई (ODI) श्रृंखला के लिए भारतीय टीम के लिए बुलाया गया था। उनके अंतरराष्ट्रीय कैरियर की शुरुआत 8 फ़रवरी 2009 को इस श्रृंखला के फाइनल मैच में हुई जहां उन्होंने भाग्यशाली 60* रन बनाए, हालांकि भारत मैच हार गया। 2009 के विश्व ट्वेंटी20 (World Twenty20) में जडेजा की भारत के लिए इंग्लैंड के विरुद्ध हार में अपेक्षित रन रेट न बना पाने के लिए आलोचना की गयी थी। 
जब नवयुवक आलराउंडर यूसुफ पठान अपने फार्म में नहीं थे, तब 2009 के अंत में जडेजा ने एकदिवसीय टीम में उसकी नंबर सात की जगह ले ली। 21 दिसम्बर 2009 को कटक में श्रीलंका के खिलाफ तीसरे वनडे में जडेजा को चार विकेट लेने के लिए मैंन ऑफ़ द मैच पुरस्कार से सम्मानित किया गया। उनका सर्वश्रेष्ठ गेंदबाजी आंकड़ा 32-4 है।

2022 टेस्ट  सीरीज में श्रीलंका के खिलाफ मोहाली टेस्ट के दूसरे दिन करियर की सर्वश्रेष्ठ नाबाद 175 रनों की पारी खेलकर इतिहास रच दिया | जडेजा टेस्ट क्रिकेट में सातवें या उससे नीचे के नंबर पर बल्लेबाजी करते हुए सबसे ज्यादा स्कोर करने वाले भारतीय बल्लेबाज बन गए हैं | उन्होंने इस मामले में कपिल देव के 35 साल पुराने रिकॉर्ड को तोड़ दिया है | 

### प्रथम श्रेणी क्रिकेट
जडेजा ने 2006-07 में दिलीप ट्रॉफी से अपने प्रथम श्रेणी कैरियर की शुरुआत की। वह भारत-अ (India-A) सेट अप का हिस्सा है। वे दिलीप ट्रॉफी में पश्चिम क्षेत्र के लिए और रणजी ट्रॉफी में सौराष्ट्र के लिए खेलते हैं।

### अंडर-19 क्रिकेट विश्व कप
उन्होंने 2006 और 2008 में भारत के लिए अंडर-19 क्रिकेट विश्व कप खेला। उनकी गेंदबाजी और क्षेत्ररक्षण ने अंडर-19 क्रिकेट विश्व कप 2008 के फाइनल को जीतने में भारत की मदद की थी।

### इंडियन प्रीमियर लीग
जडेजा को 2008 में इंडियन प्रीमियर लीग (आईपीएल) के उदघाटन सत्र के लिए राजस्थान रॉयल्स का एक हिस्सा चुना गया। उनके आईपीएल मैचों में शानदार प्रदर्शन के कारण टीम के कप्तान और कोच शेन वार्न ने उनकी प्रशंसा की। उनकी मौजूदगी का अहसास आईपीएल अभियान के दौरान महसूस किया गया और 2008 के फाइनल में उन्होंने अपनी टीम को जिताने में महत्वपूर्ण भूमिका निभाई, जिसमें 1 जून 2008 को मुंबई में खेले गए आईपीएल फाइनल में चेन्नई सुपर किंग्स को हराया गया। उन्होंने आईपीएल सीजन में 14 मैचों में 135 रन बनाये, उनका सर्वश्रेष्ठ स्कोर 36* 131.06 के स्ट्राइक रेट पर मोहाली के खिलाफ रहा।

एक अनुबंध विवाद के कारण उन्हें 2010 के टूर्नामेंट से प्रतिबंधित कर दिया गया।

जडेजा ने उसके बाद कोच्चि टस्कर्स केरल और चेन्नई सुपर किंग्स का प्रतिनिधित्व किया। आईपीएल सीजन 9 और 10 में गुजरात लॉयन्स का प्रतिनिधित्व किया।

2022 में रवींद्र जडेजा को CSK का कप्तान बनाया गया था, उन्हें ये मौका महेंद्र सिंह धोनी के कप्तानी छोड़ने के बाद मिला था | 

## सन्दर्भ

## बाहरी कड़ियाँ
* क्रिकइन्फो (Cricinfo)

श्रेणी:1988 में जन्मे लोग
श्रेणी:भारतीय क्रिकेट खिलाड़ी
श्रेणी:जीवित लोग
श्रेणी:गुजराती लोग
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:हरफनमौला खिलाड़ी
श्रेणी:भारतीय ट्वेन्टी २० क्रिकेट खिलाड़ी
ऋचा पल्लोद

**ऋचा पल्लोद** एक भारतीय मॉडल और फिल्म अभिनेत्री है जिन्होंने हिंदी, कन्नड़, तमिल, तेलुगु और मलयालम भाषा की फिल्मों में काम किया है।

## कैरियर
मॉडल से अभिनेत्री बनी ऋचा पल्लोद ने फिल्म 'परदेस' (1997) में एक छोटी सी भूमिका के साथ फिल्मों की चमकीली दुनिया में प्रवेश किया। उन्होंने 16 वर्ष की आयु में मॉडलिंग की शुरुआत की, कई विज्ञापन फिल्मों में काम किया और फाल्गुनी पाठक के संगीत वीडियो 'याद पिया की आने लगी' और 'पिया से मिल के आये नैन' में दिखाई दीं। अभिनेत्री ने तेलुगू फिल्म 'नुव्वे कवाली' (2000) के साथ कैरियर की शुरुआत की जिसने आलोचकों की प्रशंसा जीती और इसके लिए उन्होंने सर्वश्रेष्ठ अभिनेत्री का फिल्मफेयर (Filmfare) पुरस्कार जीता। बाद में उसने तमिल, कन्नड़ और हिंदी की कई फिल्मो में काम किया, लेकिन एक नायिका के रूप में कैरियर की स्थापना करने में विफल रहीं और सहायक भूमिकाएं करने लगी। 2009 में उन्हें सुपर हिट फिल्म 'डैडी कूल' में मलयालम मेगास्टार ममूटी के साथ जोड़ी में आने का मौका मिला।

## फ़िल्मों की सूची

## सन्दर्भ

## बाहरी कड़ियाँ
* 

श्रेणी:1980 में जन्मे लोग
श्रेणी:भारतीय अभिनेत्री
श्रेणी:तमिल अभिनेत्री
श्रेणी:जीवित लोग
श्रेणी:भारतीय आवाज अभिनेत्रियों
मुहम्मद बिन कासिम बंदरगाह

right
**मुहम्मद बिन कासिम बंदरगाह** सागर अरब पर कराची से 35 किलोमीटर पूर्व की ओर स्थित है। पाकिस्तान के बाद यह पाकिस्तान की दूसरी सबसे बड़ी बंदरगाह है। यहां से वार्षिक 1.7 करोड़ टन के सामान के व्यापार है जो पाकिस्तान कुल व्यापार मात्रा का लगभग 35% है।

उसे 1970 ई. के दशक में पाकिस्तान के बंदरगाह पर रिश को कम करने के उद्देश्य से निर्माण किया गया। बंदरगाह का नाम आठवीं शताब्दी के मुस्लिम विजेता मुहम्मद बिन क़ासिम के नाम पर रखा गया है जिन्होंने यह क्षेत्र 712 ई. में जीत कर के मुस्लिम म्मिलकत में शामिल किया था। बंदरगाह नदी सिंध के डेल्टा और पाकिस्तान इस्पात मिल् के निकट निर्माण किया गया है।

स्थानीय लोग इसे आमतौर उसके उपनाम**पोर्ट कासिम** से जानते हैं।

श्रेणी:पाकिस्तान की बंदरगाहें
द्रव्य अनुपाती क्रिया का नियम

गुल्डबर्ग और वागेने ने यह कहा कि "किसी रासायनिक अभिक्रिया की गति अथवा वेग अभिक्रिया मे प्रयुक्त अभिकारको के सक्रिय द्रव्यमान के गुणनफल के समानुपाती होता है।

मतलब कििuruflvdwo

       **A + B --> उत्पाद**

       वेग समानुपाती [A].[B]

## सक्रिय द्रव्यमान
किसी पदार्थ का सक्रिय द्रव्यमान का अर्थ उसकी मोलर सान्द्रता से है। किसी पदार्थ कि मोलर सान्द्रता विलयन मे उपस्थित उस पदार्थ की मोलो कि संख्या होती है।
 
सक्रिय द्रव्यमान = पदार्थ कि मोलो की सन्ख्या = ग्राम मे मात्रा/ अणुभार / आयतन (लीटर मे)
             
सक्रिय द्रव्यमान= W/M/v

## बाहरी कड़ियाँ
* Studies Concerning Affinity . P. Waage and C.M. Guldberg; Henry I. Abrash, Translator.
* "Guldberg and Waage and the Law of Mass Action", E.W. Lund, *J. Chem. Ed*., (1965), **42**, 548-550.
* A simple explanation of the mass action law . H. Motulsky.

श्रेणी:भौतिक रसायन
श्रेणी:रासायनिकगतिकी
श्रेणी:रसायन विज्ञान के नियम
आस्ट्रेलिया की मूल भाषाएँ

इस परिवार की भाषाएं आस्ट्रेलिया महाद्वीप के सभी प्रदेशों में मूलनिवासियों द्वारा बोली जाती हैं और एक ही स्रोत से निकली हैं। ये अंत में प्रत्यय जोड़नेवाली, योगात्मक, अश्लिष्ट प्रकृति की हैं, इस कारण कुछ लोग इन्हें द्राविड़ भाषाओं से संबद्ध समझते थे। इस परिवार की टस्मेनिया भाषा अब समाप्त हो चुकी है। अन्य भाषाएँ भी जंगली जातियों की हैं। समस्त आस्ट्रेलिया महाद्वीप की जनंसख्या में ये मूलनिवासी केवल ५०-६० हजार रह गए हैं।

इन भाषाओं में महाप्राण व्यंजनों को छोड़कर कवर्ग, तवर्ग और पवर्ग के तीन-तीन व्यंजन हैं। चारों अतस्थ (य, र, ल, व) भी हैं। स्वरों में इ, ई, उ, ऊ, ए, ए, ओ, ओ विद्यमान हैं। एकवचन, द्विवचन और बहुवचन का प्रयोग होता है। कहीं-कहीं त्रिवचन भी है। क्रिया की प्रक्रिया जटिल है जिसमें सर्वनाम जुड़ जाता है। संज्ञा की कर्तृ, कर्म, संप्रदान, संबंध, अपादान आदि विभक्तियाँ भी हैं।

## बाहरी कड़ियाँ
* The LINGUIST List MultiTree Project: Australian Family Tree
* Map of indigenous Australian languages from Muturzikin.com
* Aboriginal Languages of Australia
* The Horton map of Australian indigenous languages
* Languages of Australia, as listed by Ethnologue
* National Indigenous Languages Survey Report 2005 PDF format, size 2.6 MB Accessed 16 फ़रवरी 2009
* AIATSIS Language guide
* AIATSIS clickable map
* Ethnolog report on all languages by alphabetical order
* Finding the meaning of an Aboriginal word
* Aboriginal and Torres Strait Islander Social Justice Commissioner, Social Justice Report 2009 for more information about Aboriginal and Torres Strait Islander languages and policy.

श्रेणी:विश्व की भाषाएँ
आगम (भाषा संबंधी)

भाषा संबंधी **आगम** एक प्रकार का भाषायी परिवर्तन है। इसका संबंध मुख्य रूप से ध्वनिपरिवर्तन से है। व्याकरण की आवश्यकता के बिना जब किसी शब्द में कोई ध्वनि बढ़ जाती है तब उसे आगम कहा जाता है। यह एक प्रकार की भाषायी वृद्धि है। उदाहरणार्थ "नाज' शब्द के आगे 'अ'-ध्वनि जोड़कर 'अनाज' शब्द बनाया जाता है। वास्तव में यहाँ व्याकरण की दृष्टि से 'अ'-की कोई आवश्यकता नहीं है क्योंकि 'नाज' एवं 'अनाज' शब्दों की व्याकरणात्मक स्थिति में कोई अंतर नहीं है। इसलिए 'अनाज' में 'अ' स्वर का आगम समझा जाएगा।

आगम तीन प्रकार का होता है:

(१) स्वरागम, जिसमें स्वर की वृद्धि होती है।

(२) व्यंजनागम, जिसमें व्यंजन की वृद्धि होती है।

(३) अक्षरागम, जिसमें स्वर सहित व्यंजन की वृद्धि होती है।

आगम शब्द की तीन स्थितियों में हो सकता है:

(१) शब्द के आरंभ में, अर्थात्‌ आदि आगम।

(२) शब्द के मध्य में, अर्थात्‌ मध्य आगम।

(३) शब्द के अंत में, अर्थात्‌ अंत आगम।

नीचे हर प्रकार के आगम के उदाहरण दिए जा रहे हैं

## स्वरागम

१. आदि आगम (अ+नाज=अनाज)।

२. मध्य आगम (कर्म+अ=करम)।

३. अंत आगम (दवा+ई=दवाई)।

## व्यंजनागम

१. आदि आगम (ह+ओंठ=होंठ)।

२. मध्य आगम (शाप+र्‌-=श्राप)।

३. अंत आगम (भौं+ह=भौंह)।

## अक्षरागम

१. आदि आगम (घुँ+गुंजा=घुंगुची)।

२. मध्य आगम (ख+अर्‌+ल=खरल)।

३. अंत आगम (आंक+ड़ा=आँकड़ा)

## इन्हें भी देखें
* आगम (हिन्दू एवं बौद्ध धर्म से संबन्धित आगम)

श्रेणी:व्याकरण
अर्धमागधी

मध्य भारतीय आर्य परिवार की भाषा **अर्धमागधी** संस्कृत और आधुनिक भारतीय भाषाओं के बीच की एक महत्वपूर्ण कड़ी है। यह प्राचीन काल में मगध की साहित्यिक एवं बोलचाल की भाषा थी। जैन धर्म के 24वें तीर्थंकर महावीर स्वामी ने इसी भाषा में अपने धर्मोपदेश किए थे। आगे चलकर महावीर के शिष्यों ने भी महावीर के उपदेशों का संग्रह अर्धमागधी में किया जो आगम नाम से प्रसिद्ध हुए।

## अर्थ

हेमचंद्र आचार्य ने अर्धमागधी को 'आर्ष प्राकृत' कहा है। अर्धमागधी शब्द का कई तरह से अर्थ किया जाता है :

*(क) जो भाषा मगध के आधे भाग में बोली जाती हो, 
*(ख) जिसमें मागधी भाषा के कुछ लक्षण पाए जाते हों, जैसे पुलिंग में प्रथमा के एकवचन में एकारांत रूप का होना (जैसे धम्मे)।

## साहित्य
इस भाषा में विपुल जैन एवं लौकिक साहित्य की रचना की गई। जैन धर्म के 24वें तीर्थंकर महावीर स्वामी ने इसी भाषा में अपने धर्मोपदेश किए थे। आगे चलकर महावीर के शिष्यों ने अर्धमागधी में महावीर के उपदेशों का संग्रह किया जो आगम नाम से प्रसिद्ध हुए। समय-समय पर जैन आगमों की तीन वाचनाएँ हुईं। अंतिम वाचना महावीरनिर्वाण के १,००० वर्ष बाद, ईसवी सन्‌ की छठी शताब्दी के आरंभ में, देवर्धिगणि क्षमाक्षमण के अधिनायकत्व में वलभी (वला, काठियावाड़) में हुई जब जैन आगम वर्तमान रूप में लिपिबद्ध किए गए। इसी बीच जैन आगमों में भाषा और विषय की दृष्टि से अनेक परिवर्तन हुए। इन परिवर्तनों के होने पर भी आचारांग, सूत्रकृतांग, उत्तराध्ययन, दशैवकालिक आदि जैन आगम पर्याप्त प्राचीन और महत्वपूर्ण हैं।

आगमों के उत्तरकालीन जैन साहित्य की भाषा को अर्धमागधी न कहकर प्राकृत कहा गया है। इससे यही सिद्ध होता है कि उस समय मगध के बाहर भी जैन धर्म का प्रचार हो गया था।

## संदर्भ ग्रंथ
* ए.एम. घाटगे : इंट्रोडक्शन टु अर्धमागधी (१९४१);
* बेचरदास जीवराज दोशी : प्राकृत व्याकरण (१९२५)

## इन्हें भी देखें
* मागधी
* मगही
* प्राकृत

## बाहरी कड़ियाँ
* Jain Agams 
* An Illustrated Ardha-Magadhi Dictionary
*शौरसेनी, महाराष्ट्री, मागधी, अर्द्ध-मागधी, पैशाची को भिन्न भाषाएँ मानने की परम्परागत मान्यता : पुनर्विचार (प्रोफेसर महावीर सरन जैन)

श्रेणी:हिन्दी
श्रेणी:भारत की भाषाएँ
श्रेणी:मध्यकालीन भाषाएँ
अभिश्लेषण

right|thumb|300px|बीच का संकेत हंहेरियन में है जो अत्यधिक अभिश्लेषित है। ऊपर एवं नीचे के संकेत क्रमशः रोमानियन एवं जर्मन में हैं, जो 'इन्फ्लेक्टेड भाषाएँ' हैं
**अभिश्लेषण** (एग्लूटिनेशन) दो वस्तुओं का मिलना। भाषाविज्ञान में शब्दों के संमेलन को अभिश्लेषण कहते हैं। भाषा में पदों के द्वारा अर्थ का तथा परसर्ग आदि के द्वारा संबंध का बोध होता है। 'मेरे' शब्द में 'मैं' (अर्थ तत्व) और 'का' (संबंध तत्व) का अभिलेषण करके "मेरे' शब्द बनाया गया है। इस अभिलेषण के आधार पर ही भाषाओं का आकृतिमूलक वर्गीकरण किया जाता है। चीनी भाषा में अभिश्लेषण नहीं है किंतु तुर्की भाषा अभिश्लेषण का अच्छा उदाहरण है। 

इसके तीन मुख्य भेद हैं- 

(१) प्रश्लिष्ट अभिश्लेषण (इनकारपोरेशन), इसमें दोनों तत्वों को अलग नहीं किया जा सकता। 

(२) अभिश्लिष्ट अभिश्लेषण (सिंपुल एग्लूटिलेशन) में अभिश्लिष्ट तत्त्व पृथक्‌ दिखाई देते हैं। 

(३) श्लिष्ट अभिश्लेषण (इनफ़्लेक्शन) में यद्यपि अर्थ तत्त्व में विकार हो जाता है फिर भी संबंध तत्त्व अलग मालूम होता है। 

संस्कृत व्याकरण में अभिश्लेषण की प्रक्रिया को सामर्थ्य कहते हैं। वहाँ इसके एकार्थी भाव और व्यपेक्षा में दो भेद माने गए हैं। प्राचीन पाश्चात्य दर्शन में दो विचारों के समन्वय के लिए इसका प्रयोग हुआ है। चिकित्साशास्त्र में द्रव पदार्थ में बैक्टीरिया, सेल या जीवाणुओं के परस्पर संयोग के लिए इस शब्द का प्रयोग होता है।

श्रेणी:अभिश्लेषणी भाषाएँ
अभिश्लेषण
अभिश्लेषण
अंगवाक्

**अंगवाक्‌** भारत के नागालैंड में बोली जाने वाली चीनी भाषा परिवार के असमी-बर्मी-उपवर्ग की पूर्वी शाखा की भाषाओं या बोलियों (अंगवाक्‌, तम्ल्‌, बनपरा, मूतोनिआ, मोहोगिया, नमसंगिया, चांग, अस्सिरिंगिया, मोशांग, शांग्गे) में से एक प्रमुख बोली होती है जिसके बोलने वालों की (इसमें तम्ल्‌ बोलने वालों को भी शामिल किया जाता है) संख्या अनुमानत: सात हजार है। इसे **पूर्वी नागा भाषा** भी कहते हैं।

श्रेणी:भारत की बोलियाँ
लापतेव सागर

**लाप्टेव सागर** (रूसी: море Лаптевых), आर्कटिक महासागर का एक उथला सीमांत समुद्र है। यह साइबेरिया के पूर्वी तट, तैमिर प्रायद्वीप, सेवेर्नाया ज़ेमल्या और नया साइबेरियाई द्वीप समूह के बीच स्थित है। इसकी उत्तरी सीमा आर्कटिक केप से निर्देशांक 79°N और 139°E से गुजरती है और एनिसिय अंतरीप पर अंत होती है। कारा सागर इसके पश्चिम में जबकि पूर्वी साइबेरियाई सागर इसके पूर्व मे स्थित है।

इस समुद्र का नाम दो रूसी अन्वेषकों दिमित्री लाप्टेव और खरितोन लाप्टेव के नाम पर रखा गया है, इससे पहले इसे कई अन्य नामों से जाना जाता था और अंतिम प्रचलित नाम **नॉर्देंस्क्जोल्ड सागर** (रूसी: море Норденшельда) था जिसे स्वीडिश अंवेषक एडॉल्फ एरिक नॉर्देंस्कियोल्ड के नाम पर रखा गया था। इस समुद्र की विशेषताओं में इसकी भीषण जलवायु परिस्थितियाँ प्रमुख हैं क्योंकि इसका तापमान वर्ष में नौ महीनों से ज्यादा समय तक 0° सेल्सियस (32° फेरेनहाइट) या उससे नीचे रहता है और अगस्त से सितंबर के बीच के समय को छोड़कर यह जमा रहता है। इसकी अन्य विशेषताओं में इसके पानी की कम लवणता, वनस्पति, जीवों और मानव जनसंख्या की दुर्लभता और इसकी कम गहराई (ज्यादातर स्थानों पर 50 मीटर से कम) है।

लाप्टेव सागर के तटों पर हजारों सालों से यूकाग़िर, इवेनी और इवेंकी नामक मूल निवासी रहते आये हैं, जिनका प्राथमिक व्यवसाय मछली पकड़ना, शिकार और रेंडियर पालन है। इस क्षेत्र का रूसी अंवेषण 17 वीं शताब्दी में शुरू हुया। रूसियों ने इसकी शुरुआत दक्षिण से की जहाँ कई बड़ी नदियाँ समुद्र में विसर्जित होती थीं इन नदियों में प्रमुख थीं, लेना नदी, खटांगा नदी, अनाबर नदी, ओलेंयोक नदी और ओमोलोय नदी। समुद्र में कई द्वीप समूह उपस्थित हैं, जिनमें से कई पर मैमथ नामक प्राचीन विशाल हाथी के अच्छी तरह से संरक्षित अवशेष मिलते हैं। क्षेत्र में मुख्य मानवीय गतिविधियों में उत्तरी सागर मार्ग के भीतर खनन और नौगमन शामिल हैं, मछली पकड़ना और शिकार स्थानीय स्तर पर किया जाता है और इसका कोई व्यावसायिक महत्व नहीं है। इलाके की सबसे बड़ी बसावत और बंदरगाह टिक्सी है।
## सन्दर्भ
 
## बाहरी कड़ियाँ

श्रेणी:रूस के सागर
श्रेणी:आर्कटिक महासागर के सागर
श्रेणी:सागर
सीमांत समुद्र

समुद्र विज्ञान में **सीमांत समुद्र** (marginal sea) ऐसा सागर होता है जिसका कुछ भाग द्वीपों, द्वीपसमूहों, प्रायद्वीपों, महाद्वीपों की मुख्यभूमि के कुछ अंशों या मध्य-महासागर पर्वतमालाओं द्वारा घिरा हो लेकिन जिसका कुछ भाग कम-से-कम सतह पर खुले महासागर के साथ मिलता हो। इसकी परिभाषा पर समुद्र वैज्ञानिकों में कुछ मतभेद है।

## इन्हें भी देखें
* समुद्र विज्ञान

## सन्दर्भ

*
श्रेणी:समुद्र विज्ञान
भारतीय लोक सेवा प्रारंभिक परीक्षा

भारतीय संघ लोक सेवा आयोग द्वारा आयोजित यह भारत की सर्वाधिक महत्वपूर्ण परीक्षा है। यह भारतीय प्रशासनिक सेवा तक पहुँचने का प्रवेश द्वार है। इस परीक्षा में ऊत्तीर्ण परीक्षार्थी ही भारतीय प्रशासनिक सेवा मुख्य परीक्षा में शामिल होने का अवसर पाते हैं। 2010 ई. में इस परीक्षा के प्रारूप में मूलभूत परीवर्तन किया गया। परीक्षा के पत्रों की संख्या तो 2 ही रही किंतु दूसरा पत्र ऐच्छिक जिसमें विभिन्न विषयों के छात्र अपनी रुची के अनुसार अलग-अलग विषयों का चुनाव करते थे, समाप्त करदिया गया। दूसरा पत्र भी पहले पत्र के समान ही सबके लिए एक समान कर दिया गया।

## प्रारूप

2010 में बदले गए प्रारूप के अनुसार इस परीक्षा में दो प्रश्न पत्र होंगें।

### प्रश्न-पत्र 1
पहले प्रश्न-पत्र में सामयिक राष्ट्रीय व अंतरराष्ट्रीय घटनाओं, भूगोल, भारत का इतिहास, राजनीतिक व्यवस्था, संविधान और विकास से जुड़े सवाल होंगें।

### प्रश्न-पत्र 2
दूसरे पत्र के प्रश्नों के जरिए परिक्षार्थियों के संवाद कौशल, भाषायी ज्ञान, निर्णय व विश्लेषण क्षमता और मानसिक दक्षता यानी व्यक्तित्व व उसके रुझानों की पड़ताल होगी।

## इतिहास
2010 तक प्रारंभिक परीक्षा में दो पत्रों, सामान्य ज्ञान और ऐच्छिक विषय की परीक्षा ली जाती थी। संघ लोक सेवा आयोग द्वारा वर्ष 2010 के आरंभ में ही 2011 में आयोजित की जाने वाली परीक्षा के प्रारूप में परीवर्तन के संकेत दे दिए गए थे। अक्टूबर 2010 में एक सूचना जारी कर इसके प्रारूप को स्पष्ट कर दिया गया।

## बाहरी कड़ियाँ
संघ लोक सेवा आयोग परीक्षा  के लिए  कुछ प्रश्न 

श्रेणी:संघ लोक सेवा आयोग परीक्षा
श्रेणी:परीक्षा
चन्द्र राशि

अंगूठाकार|चन्द्रा
जन्म कुण्डली में चन्द्रमा जिस राशि में स्थित होता है, वह राशि **चन्द्र राशि** होती है। इसे जन्म राशि के नाम से भी जाना जाता है। वैदिक ज्योतिष में सभी ग्रहों में सबसे अधिक महत्व चन्द्र को ही दिया गया है। इसे "नाम राशि" की संज्ञा भी दी जाती है। क्योंकि ज्योतिष के अनुसार बालक का नाम रखने का आधार यही चन्द्र राशि होती है। जन्म के समय चन्द्र जिस नक्षत्र में स्थित होता है। उसके चरण के वर्ण से आरम्भ होने वाला नाम व्यक्ति का जन्म राशि नाम निर्धारित करता है। आईये चन्द्र राशि को समझने का प्रयास करते हैं।

### चन्द्र राशि का महत्व

चन्द्र मन के कारक ग्रह माने गये हैं। इसलिये मन को नियन्त्रित करने का कार्य चन्द्र के द्वारा किया जाता है। मन चिन्तामुक्त हो तो व्यक्ति को हर स्थान पर सुख- शान्ति का अनुभव होता है। इसके विपरीत अगर मन दु:खी हों, तो उतम से उतम भोग- विलास की वस्तुओं भी आराम नहीं दे पाती. वैसे भी वैदिक ज्योतिष में "चन्द्र राशि, चन्द्र नक्षत्र, चन्द्र स्थित भाव" को शुरु से अन्य सभी योगों की तुलना में कुछ खास ही महत्व दिया जाता है। चन्द्रमा सौम्यता को दर्शाता है। गुण और अवगुण को प्रतिपादित करता है।

### चन्द्र राशि के उपयोग

यूं तो ज्योतिष में नौ ग्रह है। पर व्यक्ति की जन्म राशि का स्वामी चन्द्र ही होता है। सामान्यत: दैनिक राशिफल चन्द्र राशि आधारित होता है। विवाह के समय वर- वधू की कुण्डली का मिलान करने के लिये भी जन्म राशि का प्रयोग किया जाता है।

चन्द्र राशि को इतना अधिक महत्व क्यों दिया गया है। यह जानने के लिये हमें प्राचीन काल की स्थिति को समझते हुए, वहां प्रवेश करना होगा। प्राचीन काल में बालक के जन्म समय की गणना करने संबन्धी उपकरण सरलता से उपलब्ध नहीं थें. इसलिये घंटों से अधिक दिवस को ही मुख्य माना जाता था। अब क्योंकि चन्द्र एक राशि को लगभग सवा दो दिन में बदलता है। ऎसे में चन्द्र की महत्वता बढ गई। तथा इससे लग्न की महत्वता गौण हो गई। वैसे भी अन्य सभी ग्रहों की तुलना मे चन्द्र सबसे अधिक गतिशील ग्रह है। यह व्यक्ति के जीवन की घटनाओं को अत्यधिक प्रभावित करता है।

### जन्म राशि/ नाम राशि का उपयोग

जन्म राशि के अनुसार आने वाले वर्ण के आधार पर अपने निवासस्थल का नाम, आजीविका स्थल का नाम या व्यापार का नाम रखना शुभ माना जाता है। कई बार नाम के आधार पर ही वर-वधू का विवाह निश्चित कर दिया जाता है। प्राचीन काल में प्रचलित 16 संस्कारों में से जिन कुछ संस्कारों को आज भी प्रयोग में लाया जाता है। उनमें नामकरण संस्कार एक है। इस संस्कार में बालक का नाम चन्द्र राशि के नक्षत्र के वर्ण के आधार पर किया जाता है।

ज्योतिष में विश्वास रखने वाले सभी व्यक्तियों के लिये चन्द्र राशि आज के जीवन का अभिन्न अंग बन गई है। जो नामकरण संस्कार से लेकर जीवन भी किसी न किसी रूप में उसके साथ रहती है। फिर वह चाहे घर से निकलने से पहले पढा जाने वाला राशिफल ही क्यों न हों.

## बाहरी कड़ियाँ
अपनी चन्द्रराशि ज्ञात करें

श्रेणी:ज्योतिष
लग्न-राशि

जिस राशि का उदय बालक के जन्म के समय पूर्वी क्षितिज में हो रहा होता, वही राशि लग्न - राशि होती है| ज्योतिष शास्त्र में मेष वृषभ मिथुन कर्क सिंह कन्या तुला वृश्चिक धनु मकर कुम्भ मीन कुल 12 राशियां है| 
इन राशियों में से जो भी राशि [उस राशि के कारकतत्व व्यक्ति के स्वभाव में आते है| जन्म समय में अनिश्चितता की स्थिति होने पर व्यक्ति के स्वभाव की [लग्न राशि से तुलना की जा सकती है|

श्रेणी:ज्योतिष
लग्न

भारतीय ज्योतिष में, **लग्न** उस क्षण को कहते हैं जिस क्षण आत्मा धरती पर अपनी नयी देह से संयुक्त होती है। व्यक्ति के जन्म के समय पूर्वी क्षितिज पर जो राशि उदित हो रही होती है उसके कोण को लग्न कहते हैं।

जन्म कुण्डली में 12 भाव होते है। इन 12 भावों में से प्रथम भाव को लग्न कहा जाता है। इसका निर्धारण बालक के जन्म के समय पूर्वी क्षितिज में उदित होने वाली राशि के आधार पर किया जाता है। सरल शब्दों में इसे इस प्रकार समझा जा सकता है। यदि पूरे आसमान को 360 डिग्री का मानकार उसे 12 भागों में बांटा जाये तो 30 डिग्री की एक राशि निकलती है। इन्ही 12 राशियों में से कोई एक राशि बालक के जन्म के समय पूर्व दिशा में स्थित होती है। यही राशि जन्म के समय बालक के लग्न भाव के रूप में उभर कर सामने आती है।

## लग्न समय की अवधि
एक लग्न समय लगभग दो घंटे का होता है। इसलिये दो घंटे के बाद लग्न समय स्वतः बदल जाता है। कुण्डली में अन्य सभी भावों की तुलना में लग्न को सबसे अधिक महत्व पूर्ण माना जाता है। लग्न भाव बालक के स्वभाव, रुचि, विशेषताओ और चरित्र के गुणों को प्रकट करता है। मात्र लग्न जानने के बाद किसी व्यक्ति के स्वभाव व विशेषताओं के विषय में 50% जानकारी दी जा सकती है। 

ज्योतिष में लग्न कुंडली का बड़ा महत्व है। व्यक्ति के जन्म के समय आकाश में जो राशि उदित होती है, उसे ही उसके लग्न की संज्ञा दी जाती है। कुंडली के प्रथम भाव को लग्न कहते हैं। प्रत्येक लग्न के लिए कुछ ग्रह शुभ होते हैं, कुछ अशुभ।। यदि लग्न भाव में 1 अंक लिखा है तो व्यक्ति का लग्न मेष होगा। इसी प्रकार अगर लग्न भाव में 2 है तो व्यक्ति का लग्न वृ्षभ होगा। अन्य लग्नों को इसी प्रकार समझा जा सकता है।

## बाहरी कडि़यां
लग्‍न क्‍या है

श्रेणी:ज्योतिष
श्रेणी:ज्योतिष के तकनीकी आयाम
साजिद नाडियाडवाला

**साजिद नाडियाडवाला** (जन्म 18 फ़रवरी 1966, भारत) एक भारतीय फिल्म निर्माता हैं।

## निजी जीवन और शिक्षा
एक गुजराती परिवार से संबंधित, नाडियाडवाला का जन्म मुंबई में सुलेमान नाडियाडवाला के घर हुआ था। उनके कई परिजन जिसमें ए. जी. नाडियाडवाला और ए. के नाडियाडवाला शामिल हैं 1960, 1970 और 1980 के दशकों के सफल फिल्म निर्माता रह चुके हैं। उनके चचेरे भाई फिरोज ए नाडियाडवाला भी एक सफल फिल्म निर्माता हैं।

20 मई 1992 को उन्होंने बॉलीवुड अभिनेत्री दिव्या भारती प्रेम करते -करते  चुपके से शादी कर ली.कुछ दिन तक परिवार से छुपकर रहना पड़ा उनका वैवाहिक जीवन दुर्भाग्यवश अल्पकालिक साबित हुआ जब 5 अप्रैल 1993 को अपने अपार्टमेंट की इमारत से गिर कर दिव्या की मौत हो गई। उनकी मृत्यु संदिग्ध हालात में हुई, लेकिन कभी भी कुछ साबित नहीं हो पाया और उनकी मृत्यु आज तक एक रहस्य बनी हुई है। यह आरोप लगाया जाता है कि उसकी मौत आत्महत्या नहीं बल्कि हत्या थी। समाचार आख्याओं के अनुसार अगले दिन उनकी मृत्यु की खबर सुनकर साजिद बेहोश हो गये थे। उनकी चिता को आग देने के तुरंत बाद वे फिर बेहोश हो गये। उसके बाद से उन्होंने अपनी कुछ फिल्मों को दिव्या की स्मृति में समर्पित किया।

उसके बाद उन्होंने पूर्व पत्रकार वर्धा खान से दोबारा शादी कर ली. उनके दो बेटे हैं।

## कैरियर
नाडियाडवाला ने एक AC तकनीशियन के रूप में शुरूआत की और बाद में उन्होंने एक स्पॉट बॉय के रूप में काम किया, फिर स्नातक के बाद उन्होंने अपने चाचा के प्रोडक्शन हाउस में सहायक निर्माता के रूप में कार्य किया उसके पश्चात उन्होंने "नाडियाडवाला ग्रैंडसन एंटरटेनमेंट" नामक अपनी स्वयं की निर्माण कंपनी की स्थापना की। निर्माण कंपनी ने कई हिट फिल्मों का निर्माण किया जिनमें शामिल है *जीत* (1996), *जुड़वा* (1997), *हर दिल जो प्यार करेगा* (2000) और *मुझसे शादी करोगी* (2004).

बड़े पैमाने पर प्रचार किये जाने के बावजूद उनकी 2006 की फिल्म *जान ए मन* बॉक्स ऑफिस पर निराशाजनक साबित हुई. उनकी अगली रिलीज, 2007 की फ़िल्म *हे बेबी,* वर्षकी सबसे बड़ी हिट फिल्मों में से एक थी। उनकी 2009 की फिल्म *कमबख्त इश्क* ने विश्व भर में ख्याति प्राप्त की जिसका कारण था अमरीकी अभिनेताओं जैसे, सिल्वेस्टर स्टेलोन, डेनिस रिचर्ड्स और ब्रैंडन रूथ का फिल्म में शामिल होना और शुरुआत के समय इसमें अर्नाल्ड श्वार्ज़नेगर की भागीदारी की अफवाहें उड़ीं. 2010 की उनकी पहली फिल्म *हाउसफुल* जिसमें अक्षय कुमार, रितेश देशमुख, लारा दत्ता और बोमन इरानी ने अभिनय किया एक सेमी-हिट रही. उनकी नवीनतम फिल्म अंजाना अंजानी 1 अक्टूबर 2010 को बड़ी उम्मीदों के साथ रिलीज़ हुई. इसमें रणबीर कपूर और प्रियंका चोपड़ा ने मुख्य भूमिका निभाई है। 30 सितम्बर 2010 को, उन्होंने *हाउसफुल* का एक सिक्वल बनाने की घोषणा की जिसमें अक्षय कुमार फिर मुख्य भूमिका निभाएंगे और इस फिल्म का निर्देशन साजिद खान करेंगे जो इसके साथ ही अपनी तीन फिल्मों का करार पूरा करेंगे। 

वे अपनी फिल्मों में अक्सर ही सलमान खान और अक्षय कुमार को लेते हैं, क्योंकि सलमान उनके सबसे अच्छे दोस्त हैं, जबकि अक्षय कुमार उनके बचपन के मित्र हैं (दोनों ने ही डॉन बॉस्को स्कूल में अध्ययन किया जहां साजिद अक्षय के सिनीयर थे।

### फिल्मोग्राफी (एक निर्माता के रूप में)

## सन्दर्भ

## बाहरी कड़ियाँ
* 

श्रेणी:1966 में जन्मे लोग
श्रेणी:जीवित लोग
श्रेणी:भारतीय फिल्म निर्माता
श्रेणी:भारतीय मुस्लमान
रितुपर्णा सेनगुप्ता

**रितुपर्णा सेन सेनगुप्ता** ( जन्म- 7 नवम्बर 1971) भारत में पिछले दशक से बंग्ला सिनेमा की प्रमुख अभिनेत्री हैं 

और वर्तमान में समीक्षकों द्वारा सराही गई हिन्दी फिल्मों में भूमिका निभा रही हैं।

## प्रारंभिक जीवन और शिक्षा
सेनगुप्ता का जन्म 7 नवम्बर 1971 में कलकत्ता में हुआ था। वह बचपन से ही कला में सक्रिय थीं और *चित्रांगशु* नामक चित्रकारी विद्यालय में चित्रकारी, नृत्य, गायन और हस्तशिल्प की शिक्षा लेती थीं। उन्होंने माउंट कार्मेल स्कूल में अपनी स्कूली शिक्षा प्राप्त की और बाद में लेडी ब्रेबॉर्न कॉलेज में इतिहास से स्नातक की उपाधि हासिल की। उन्होंने कलकत्ता विश्वविद्यालय से कला में स्नातकोत्तर का अध्ययन शुरू किया लेकिन अभिनेत्री के रूप में अपने कैरिअर पर ध्यान देने के लिए उन्हें अपनी पढ़ाई को बाधित करना पड़ा.

## निजी जीवन
सेनगुप्ता ने अपने बचपन के साथी संजय चक्रवर्ती से कोलकाता में 13 दिसम्बर 1999 में शादी की जो कि *मोबीएप्स* के संस्थापक और सीईओ हैं। वे थलासेमिया से पीड़ित बच्चों के कल्याण में सक्रिय रूप से शामिल हैं। उन्हें आउटडोर खेल भी पसंद है और समय बिताने के लिए बैडमिंटन भी खेलती हैं।

## पुरस्कार और सम्मान
* 1995: भारत निर्माण पुरस्कार
* 1996: *कलाकार* 
* 1996: लॉ सोसायटी ऑफ कलकता द्वारा काजी नजरूल इस्लाम बर्थ सेन्टेनरी पुरस्कार
* 1997:
* 1998: *दहन* के लिए *सिल्वर लोटस* सर्वश्रेष्ठ अभिनेत्री, (सहायक कलाकार इंद्राणी हलदर के साथ साझा), 42वां नेशनल फिल्म फेस्टिवल ऑफ इंडिया
* 2000: *दहन* के लिए *आनंदलोक उजाला* सर्वश्रेष्ठ अभिनेत्री
* 2000: *अत्तिया सजन* के लिए *आनंदलोक उजाला* सर्वश्रेष्ठ अभिनेत्री 
* 2004: बीएफजेए (BFJA) - सर्वश्रेष्ठ अभिनेत्री का पुरस्कार *आलो* (2004)
* 2006: बीएफजेए - सर्वश्रेष्ठ अभिनेत्री का पुरस्कार *द्वितीय बसंत* (2006)

## अभिनय श्रेय
* *दिल तो बच्चा है जी* (2010)
* *बम बम बोले* (2010)
* *फुटपाथ* (2010)
* *मैं ओसामा* (2010)
* *मित्तल वर्सेस मित्तल* (2010)
* *डु नोट डिस्टर्ब* (2009)
* **' (2007)
* ''अनुरानन'' (2006)
* ''तपस्या'' (2006)
* ''मैं, मेरी पत्नी और वो'' (2005) 
* ''यूएनएनएस'' (2005)
* ''निशिजपोन'' (2005)
* ''उत्सब'' (2000)
* ''परोमितार ऐक दिन'' (2000)
* ''आक्रोश'' (1998)
* ''दहन'' (1997) ....... **विजेता*', सर्वश्रेष्ठ अभिनेत्री का पुरस्कार
* *मोहिनी* (1995)
* *परिचय* 
* *भाग्य देबता ''

## नोट

## बाहरी कड़ियाँ
* रितुपर्णा सेनगुप्ता ऑफिशिएल साइट
* ब्रिफ बायोग्राफी/फिल्मोग्राफी, वन इंटरव्यू एट Calcuttaweb.com 
* 
* इंटरव्यू, 1999 Rediff.com पर

श्रेणी:1971 में जन्मे लोग
श्रेणी:जीवित लोग
श्रेणी:कोलकाता से लोग
श्रेणी:भारतीय फिल्म के अभिनेता
श्रेणी:बंगाली फिल्म कलाकार
श्रेणी:हिन्दी फिल्म के अभिनेता
श्रेणी:बीएफजेए पुरस्कार विजेता
श्रेणी:श्रेष्ठ अभिनेत्री के लिए राष्ट्रीय फ़िल्म पुरस्कार विजेता
श्रेणी:लेडी ब्रेबॉर्न कॉलेज, कोलकाता की पूर्व छात्रा
श्रेणी:कलकत्ता विश्वविद्यालय की पूर्व छात्रा
सत्यराज

**सत्यराज** () (जन्म 3 अक्टूबर 1954) चेन्नई, तमिलनाडु, भारत के एक तमिल फिल्म अभिनेता और मीडिया व्यक्तित्व हैं। तमिल कार्यकर्ता और राजनीतिक रूप से प्रभावशाली होते हुए उन्होंने 100 से भी अधिक फिल्मों में अभिनय किया है और एक्शन, ड्रामा से लेकर हास्य फिल्मों में अपने अभिनय का जौहर दिखाया है। 2007 में उन्होंने तमिलनाडु सरकार-प्रायोजित फिल्म *पेरियार* में पेरियार ई. वी. रामासामी की पुरस्कार-विजेता भूमिका अदा की पेरियार 2007 में उन्होंने एक फिल्म का निर्माण किया जिसका नाम *ली* था और इस फिल्म में उनके बेटे सिबिराज ने अभिनय किया। उन्होंने विलाधी विलेन नामक एक फिल्म का निर्देशन भी किया, जिसमें उन्होंने स्वयं तीन भिन्न भूमिकाएं की। इस फिल्म की अभिनेत्री नगमा थीं। फिल्मों के माध्यम से अच्छी कमाई के बाद, वे एक नास्तिक बन गए।

## प्रारंभिक जीवन

सत्यराज ने तमिल में अपनी प्राथमिक विद्यालय शिक्षा सेंट मेरी के कॉन्वेंट, कोयंबटूर से पूरी की। उन्होंने कोयंबटूर रामनगर, के सबर्बन हाई स्कूल से दसवीं तक की शिक्षा पूरी की। उसके बाद उन्होंने कोयंबटूर के गवर्नमेंट आर्ट्स कॉलेज में दाखिला लिया और वनस्पति विज्ञान में विज्ञान स्नातक की डिग्री हासिल की। तमिल अभिनेता / निर्देशक मणिवन्नन पीयूसी (कक्षा 12 जूनियर कॉलेज) में सह-छात्र थे और वहीं से दोनों की दोस्ती शुरू हुई। 
वह एक साहसिक अभिनेता हैं और उन्होंने अपने-आप को कभी नहीं छुपाया।

## कैरियर
### फिल्मों में प्रवेश
*अनाकिली* फिल्म की शूटिंग देखने गए थे सत्यराज, जहां उनकी मुलाकात अभिनेता शिवकुमार और निर्माता तिरूप्पुर मेनियन से हुई और वे कोमल स्वामीनाथन की नाटक मंडली में शामिल हो गए।

### प्रारंभिक कैरियर
सत्यराज की पहली फिल्म *कोडुगल इलाथा कोलंगल* थी। उसके बाद उन्होंने *कन्नन ओरु कईकुज़नथई* फिल्म के लिए निर्माण प्रबंधक के रूप में कार्य किया। उनकी प्रबंधकीय भूमिका के अलावा, इस फिल्म में उनकी एक छोटी सी भूमिका भी थी। इस फिल्म के शीर्षक आभार के लिए स्क्रीन पर "अलुवालगा निर्वागम (आधिकारिक प्रबंधन): एस.एन. रंगाराज, बी.एससी." वर्णन के साथ इनके नाम को प्रदर्शित किया गया और बाद में उनके छोटी भूमिका के लिए "सत्यराज" के रूप में आभार दिया गया।

निर्देशक संथाना भारती का कहना है कि वे ऐसे व्यक्ति हैं जिन्होंने सत्यराज को *कदमाई कन्नियम कट्टुपडु* फिल्म में हीरो के रूप में पेश किया। इस फिल्म का निर्माण दिग्गज फिल्म अभिनेता *कमल हासन* द्वारा किया गया था। *कमल हासन* को सत्यराज पर भरोसा था जिसके चलते उन्होंने अपने होम प्रोडक्शन के लिए हीरो के रूप में उन्हें प्रस्तुत किया।

### विचारधारा
थन्ठई पेरियार ई.वी. रामासामी के वे एक विशिष्ट अनुयायी हैं। उन्होंने अक्सर अपनी फिल्मों में भगवान के बारे में अपने विचारों को व्यक्त किया है। इस प्रेरणा के कारण, उन्होंने पेरियार नामक फिल्म में भी ई.वी.आर के रूप में मुख्य भूमिका निभाई.

## फ़िल्मों की सूची
### अभिनेता के रूप में

### निर्माता के रूप में
* *ली* (2007)

## पुरस्कार
* कलईमामनी पुरस्कार
* फिल्म *नडिगन* में अपने प्रदर्शन के लिए एम.जी.आर पुरस्कार 
* फिल्म पेरियार में अपनी भूमिका के लिए *पेरियार* पुरस्कार

## सन्दर्भ


## बाहरी कड़ियाँ
* 

श्रेणी:तमिल अभिनेता
श्रेणी:ब्राह्मणवाद-विरोधी
श्रेणी:भारतीय नास्तिक
श्रेणी:भारतीय परिवार के नाम
श्रेणी:1954 में जन्मे लोग
श्रेणी:जीवित लोग
इंडिया हाउस

[thumb|right|250px|[इंडिया हाउस हाइगेट लन्दन]]
**इण्डिया हाउस** १९०५ से १९१० के दौरान लन्दन में स्थित एक अनौपचारिक भारतीय राष्ट्रवादी संस्था थी। इसकी स्थापना ब्रिटेन के भारतीय छात्रों में राष्ट्रवादी विचारों का प्रचार करने हेतु श्यामजी कृष्ण वर्मा के संरक्षण में हाइगेट, उत्तरी लन्दन के एक छात्र निवास में की गयी थी।
## इतिहास
right|thumb|250px|क्रान्तिकारी श्यामजी कृष्ण वर्मा (इण्डिया हाउस के संस्थापक)
श्यामजी कृष्ण वर्मा ने 1888 में राजस्थान के अजमेर में वकालत के साथ स्वराज के लिये काम करना शुरू कर दिया था। बाद में रतलाम रियासत में वे दीवान नियुक्त हो गये। मध्यप्रदेश के रतलाम, राजस्थान के उदयपुर और गुजरात के जूनागढ़ में काफी लम्बे समय तक दीवान रहने के उपरान्त जब उन्होंने यह अनुभव किया कि ये राजे-महाराजे अंग्रेजों के खिलाफ़ कुछ नहीं करेंगे तो वे इंग्लैण्ड चले गये और अंग्रेजों की नाक के नीचे लन्दन में हाईगेट के पास एक तिमंजिला भवन खरीद लिया जो किसी पुराने रईस ने आर्थिक तंगी के कारण बेच दिया था।

इस भवन का नाम उन्होंने इण्डिया हाउस रखा और उसमें रहने वाले भारतीय छात्रों को छात्रवृत्ति देकर लन्दन में उनकी शिक्षा का व्यवस्था की।

## इण्डिया हाउस की अनुकृति भारत में
श्यामजी कृष्ण वर्मा व उनकी पत्नी भानुमती के निधन के पश्चात उन दोनों की अस्थियों को जिनेवा की सेण्ट जॉर्ज सीमेट्री में सुरक्षित रख दिया गया था। भारत की स्वतन्त्रता के 55 वर्ष बाद सन २००३ में गुजरात के मुख्यमन्त्री नरेन्द्र मोदी ने स्विट्ज़रलैण्ड की सरकार से अनुरोध करके जिनेवा से उन अस्थियों को भारत मँगवाया और श्यामजी के जन्म-स्थान माण्डवी में **क्रान्ति-तीर्थ** बनाकर उन्हें समुचित संरक्षण प्रदान किया।

क्रान्ति-तीर्थ के परिसर में इण्डिया हाउस की हू-ब-हू अनुकृति बनाकर उसमें क्रान्तिकारियों के चित्र व साहित्य भी रखा गया है। कच्छ जाने वाले सभी देशी विदेशी पर्यटकों के लिये माण्डवी का क्रान्ति-तीर्थ एक उल्लेखनीय पर्यटन स्थल बन चुका है। इसे देखने दूर-दूर से पर्यटक गुजरात आते हैं।

## सन्दर्भ

## इन्हें भी देखें
* श्यामजी कृष्ण वर्मा
* नरेन्द्र मोदी
## बाहरी कड़ियाँ
* '''क्रान्ति-तीर्थ:''' श्यामजी कृष्ण वर्मा मेमोरियल, माण्डवी (गुजरात) - विस्तृत वेबसाइट देखें 
* He built India House in London - ई-पेपर टाइम्स ऑफ इण्डिया डॉट कॉम (अभिगमन तिथि: १२ फरबरी २०१४) 

श्रेणी:इतिहास
श्रेणी:भारतीय स्वतन्त्रता संग्राम
हिन्दू कौन है?

**हिन्दू कौन है?** () कोएन्राड् ऍल्स्ट् द्वारा लिखित एक पुस्तक है जो कि वॉयस ऑफ़ इण्डिया (Voice of India) द्वारा २००१ में प्रकाशित की गयी।

पुस्तक के पहले भाग में, ऍल्स्ट् "हिन्दू" शब्द की परिभाषा देने का प्रयास करते हैं, यद्यपि वह लिखते हैं, "*इस जटिल प्रश्न, “हिन्दू कौन है?” का कोई सरल समाधान नहीं है।*" ()। वह हिन्दुत्व की तुलन एकेश्वरवादी पन्थों से भी करते हैं।

इसके पश्चात पुस्तक में चर्चा की गई है कि क्या हिन्दू सुधारवादियों, बौद्धों, जैनों या सिक्खों को हिन्दू माना जा सकता है। पुस्तक में अन्य विषयों में जाति प्रथा तथा हिन्दुत्व आदि अनुर्भूक्त हैं।

## इन्हें भी देखें
हिन्दुत्व: हिन्दू कौन है?

## बाहरी कड़ियाँ
* Who is a Hindu? पुस्तक का ऑनलाइन पाठ्य
* What is Hinduism?

श्रेणी:२००१ की पुस्तकें
श्रेणी:हिन्दू साहित्य
बेनज़ीर भुट्टो अंतर्राष्ट्रीय हवाई अड्डा

बेनज़ीर भुट्टो अंतर्राष्ट्रीय हवाई अड्डा पाकिस्तान की राजधानी इस्लामाबाद में स्थित एक खूबसूरत हवाई अड्डा है।

## सन्दर्भ
श्रेणी:पाकिस्तान के विमानक्षेत्र
कैवियट

किसी व्यक्ति को इस तरह की भी आशंका हो सकती है कि किसी मामले को ले कर उस के विरुद्ध किसी न्यायालय में कोई वाद या कार्यवाही संस्थित करके अथवा पहले से संस्थित किसी वाद या कार्यवाही में कोई आवेदन प्रस्तुत कर कोई आदेश प्राप्त किया जा सकता हो। ऐसी अवस्था में उस व्यक्ति के पास एक मार्ग तो यह है कि आशंका में जीते हुए उसे सच या मिथ्या होने की प्रतीक्षा करे या फिर अदालत में खुद व्यवहार प्रक्रिया संहिता की धारा 148-अ के अंतर्गत आवेदन प्रस्तुत करे। इस आवेदन को **आपत्ति-सूचना** या **केवियट** (caveat) कहा जाता है। 

## बाहरी कड़ियाँ
* किसी व्यक्ति द्वारा अदालत से आप के विरुद्ध अचानक कोई आदेश लाने की आशंका होने पर कैवियट प्रस्तुत करें (तीसरा खंभा, हिन्दी चिट्ठा)

श्रेणी:विधि
काल बल

षडबल के अन्तर्गत निकाले जाने वाले छ: बलों में से तीसरा बल काल बल है। जन्म समय के आधार पर काल बल 9 प्रकार का होता है। इसके लिये नौ प्रकार की बल निकाल कर परिणाम निकाला जाता है। 

* 1 नतोन्नत बल अर्थात जिसे दिवारात्रि बल भी कहा जाता है। 

* 2. पक्ष बल अर्थात जन्म के समय चन्द्र शुक्ल पक्ष या कृ्ष्ण पक्ष, किस पक्ष में था। 

* 3. त्रिभाग बल अर्थात (दिन -रात्रि का तीसरा भाग) 

* 4. आब्द बल या वर्षाधिपति बल 

* 5. मासाधिपति बल 

* 6. वाराधिपति बल 

* 7. होरा बल 

* 8. आयन बल अर्थात जन्म के समय उतरायन या दक्षिनायन दोनों में से कौन सा आयन था। 

* 9. युद्ध बल

श्रेणी:ज्योतिष
हिन्दुत्व: हिन्दू कौन है?

**हिन्दुत्व: हिन्दू कौन है?** () वीर सावरकर द्वारा १९२३ में लिखा गया एक आदर्शवादी पर्चा है। यह पाठ शब्द हिन्दुत्व (संस्कृत का *त्व* प्रत्यय से बना, हिन्दू होने के गुण) के कुछ आरम्भिक उपयोगों में अनुर्भूक्त है। यह हिन्दू राष्ट्रवाद के कुछ समकालीन मूलभूत पाठों में उपस्थित है।

सावरकर ने यह पर्चा रत्नगिरि जेल में क़ेद के दौरान लिखा। इसे जेल से बाहर तस्करी करके ले जाया गया तथा सावरकर के समर्थकों द्वारा उनके छद्म नाम "महरत्ता" से प्रकाशित किया गया।

सावरकर जो कि एक नास्तिक थे, हिन्दुत्व को एक सजातीय, सांस्कृतिक तथा राजनैतिक पहचान मानते थे। सावरकर के अनुसार हिन्दू भारतवर्ष के देशभक्त वासी हैं जो कि भारत को अपनी *पितृभूमि* एवं *पुण्यभूमि* मानते हैं। 
:***<big>आसिन्धुसिन्धुपर्यन्ता यस्य भारतभूमिकाः।</big>***
:***<big>पितृभूपुण्यभूश्चैव स वै हिन्दुरितिस्मृतः॥</big>***
::(अर्थ: प्रत्येक व्यक्ति जो सिन्धु से समुद्र तक फैली भारतभूमि को साधिकार अपनी पितृभूमि एवं पुण्यभूमि मानता है, वह हिन्दू है।)
सावरकर सभी भारतीय धर्मों को शब्द "हिन्दुत्व" में अनुर्भूक्त करते हैं तथा हिन्दू राष्ट्र का अपना दृष्टिकोण पूरे भारतीय उपमहाद्वीप में फैले अखण्ड भारत के रूप में प्रस्तुत करते हैं। 

## इन्हें भी देखें
* हिन्दू कौन है?
* हिन्दुत्व

## सन्दर्भ

श्रेणी:१९२३ की किताबें
श्रेणी:हिन्दुत्व
नतोन्नत बल

नतोन्नत षडबल के काल बल का एक हिस्सा होता है। जातक दिन में हुआ है या रात्रि में हुये जन्मको आधार बनाकर नतोन्नत बल निकाला जाता है। कुछ ग्रह दोपहर में बली होते हैं। वह उन्नत बल और कुछ ग्रह रात्रि में बली होते हैं। वे नत बल रखते हैं। इस बल को निकालने के लिये दिनमान व रात्रिमान की गणना की जाती है। 

नतोन्नत बल में सामान्यत: यह देखा गया है कि रात्रि के जन्म में चन्द्र, मंगल और शनि का नत बल अधिक व सूर्य, गुरु और शुक्र का उन्नत बल कम होता है। इसके विपरीत दिन का जन्म होने पर सूर्य, गुरु और शुक्र का उन्नत बल अधिक व नत बल कम होता है।

## सन्दर्भ
श्रेणी:भारतीय ज्योतिष
लेजर-निर्देशित बम

right|thumb|250px|बोल्ट-११७ नामक लेजर-निर्देशित बम

**लेजर-निर्देशित बम** (laser-guided bomb / LGB) अतिशुद्धता से लक्ष्य को भेदने वाला बम है। अपने लक्ष्य पर वार करने के लिये यह लेजर प्रकाश की सहायता लेता है। 
वैसे लेजर बम सबसे पहले अमेरिका ने 1960 में ही विकसित कर लिया था। इसके बाद इस तकनीक को सोवियत संघ, फ्रांस और ब्रिटेन ने भी विकसित किया।

इस तकनीक में पहले लक्ष्य पर लेजर डाला जाता है जो परावर्तित होकर बम में लगे तंत्र ‘सीकर’ के पास आता है। इससे लक्ष्य की सही दिशा निर्धारित होती है। और लक्ष्य को सटीक भेदने में सहायता मिलती है।
## बाहरी कड़ियाँ
* भारत ने भी विकसित की लेजर बम तकनीक  (तरकश)
* देश के पहले लेजर बम की तकनीक विकसित (दैनिक भास्कर)

श्रेणी:बम
श्रेणी:आयुध
राष्ट्रीय हरित न्यायाधिकरण (भारत)

भारत **राष्ट्रीय हरित न्याया** व्यवस्था शुरू कर दुनिया में ऐसा तीसरा देश बन गया है, जहाँ पर्यावरण मामलों की सुनवाई के लिए विशेष अदालतें चलती हैं।

उच्चतम न्यायालय के पूर्व न्यायाधीश लोकेश्वरसिंह पंता(वर्तमान अध्यक्ष आदर्श कुमार गोयल) को न्यायाधिकरण का पहला अध्यक्ष बनाया गया है,और उन्होंने पदभार संभाल लिया है। इस न्यायाधिकरण की चार क्षेत्रीय पीठ होंगी।

न्यायाधिकरण के अस्तित्व में आने के साथ राष्ट्रीय पर्यावरण अपीली प्राधिकार अस्तित्व में नहीं रह जाएगा तथा उसके समक्ष के सारे मामले नए संस्था को स्थानांतरित कर दिया गया है।

इस न्यायाधिकरण की स्थापना राष्ट्रीय हरित न्यायाधिकरण कानून के तहत किया गया है जिस कानून को इस वर्ष के आरंभ में संसद के द्वारा पारित किया गया था।

भारत से पहले ऑस्ट्रेलिया और न्यूजीलैंड ही केवल दो देश हैं, जिनके पास पर्यावरण संबंधी मसलों के निपटारे के लिए विशेष अदालत है। पिछले वर्ष अप्रैल में उच्चतम न्यायालय के न्यायाधीश के पद से अवकाश ग्रहण करने वाले पंता ने कहा कि उन्हें जो जिम्मेदारी सौंपी गई है, उसे पूरा करने की कोशिश करने का उनका प्रयास होगा।

इस न्यायाधिकरण में 20 सदस्य होंगे जिसमें 10 न्यायापालिका क्षेत्र के और 10 सदस्य पर्यावरण के विभिन्न क्षेत्रों के विशेषज्ञ होंगे। (भाषा) Vartman me eska adyaksh Adarsh Kumar goyal hai

## इन्हें भी देखें
*राष्ट्रीय हरित प्राधिकरण अधिनियम, 2010

## बाहरी कड़ियाँ
* राष्ट्रीय हरित न्यायाधिकरण
* भारत में हरित न्यायाधिकरण शुरू (वेबदुनिया)
* भोपाल में बनेगा हरित न्यायाधिकरण  (दैनिक भास्कर)

श्रेणी:विधि
श्रेणी:पर्यावरण
कराची परिपत्र रेल

**कराची परिपत्र रेल** (KCR) जो पाकिस्तान की सरकार ने 4 सितम्बर 2009 को कराची, सिंध, पाकिस्तान के नगर के लिए अनुमोदित किया गया था एक मास रैपिड ट्रांजिट सिस्टम (एमआरटीएस) है। 1.53 अरब डॉलर KCR परियोजना के अंत में मंजूरी दे दी विचाराधीन 1976 के बाद से किया गया था। विभिन्न कारणों के लिए इस परियोजना के एक लंबे समय के लिए पकड़ पर रखा गया है। 2002 में सरकार के सिंध
इंजीनियरिंग कंसल्टेंट्स इंटरनेशनल (ECIL) नियुक्त किया है, इस परियोजना 
को पुनर्जीवित करने के लिए एक परियोजना तैयार करने के लिए एक सलाहकार फर्म 
काम। अध्ययन व्यावहारिक कार्यान्वयन योजना परिपत्र रेलवे के revitalization के लिए नामित किया गया था। ECIL इस परियोजना के लिए एक दो-चरण लागू करने का प्रस्ताव किया है। प्रस्तावित KCR कई शहर के औद्योगिक और वाणिज्यिक जिलों में से कनेक्ट होता है। 

पाकिस्तान रेल निगम, सिंध में ६० प्रतिशत हिस्सा होगा सरकार २५ प्रतिशत और शहर कराची के जिला सरकार १५ प्रतिशत। 

## संचालन रूट

## भी देखते हैं।
* कराची Cantt. स्टेशन 
जन रैपिड ट्रांजिट 
पाकिस्तान रेल 
कराची tramway 
पाकिस्तान में परिवहन 

## बाहरी लिंक।
* कराची परिपत्र रेल प्रणाली स्वीकृत संघीय सरकार ने 4 सितम्बर 2009 से: Moid अंसारी द्वारा अनुच्छेद 
* कराची परिपत्र रेल प्रणाली 2011 - एपीपी से पुनर्जीवित किया जा करने के 
लिए 
* KUTS के लिए exietence सेकंड - एपीपी के साथ अपना पंजीकरण के बाद आया 
* जन पारगमन पहेली 
* कराची परिपत्र रेलवे के पुनरुद्धार: विश्लेषण 
* [पाकिस्तान रेलवे चर्चा समूह याहू पर https://web.archive.org/web/20110430211911/http://groups.yahoo.com/group/pakistanrailways/] याहू पर पाकिस्तान रेलवे चर्चा समूह] 
* अदनान जफर द्वारा KCR के बारे में एक वेब साइट 

 
KCR गूगल मैप्स पर अनुमानित

## सन्दर्भ

श्रेणी:Karachi District
श्रेणी:Rapid transit in Pakistan
श्रेणी:Transport in Karachi
श्रेणी:Rail transport in Pakistan
श्रेणी:Metros in Pakistan
श्रेणी:Proposed public transport in Pakistan
कोलसाट अंतरीप

**कोलसाट अंतरीप** या **कोलज़ाट अंतरीप** (रूसी: Мыс Кользат), रूस की फ्रांज जोसेफ भूमि के ग्राहम बेल द्वीप, के पूर्वी किनारे पर स्थित एक अंतरीप है। यह फ्रांज जोसेफ द्वीपसमूह की सबसे पूर्वी सीमा भी है।
 
यह 81°14′N, 65°10′E, के निर्देशांकों पर स्थित है। यह स्थान इसलिए महत्वपूर्ण है क्योंकि यह कारा सागर के पश्चिमोत्तरतम किनारे का निर्धारण करता है। आर्कटिक महासागर के स्थायी ध्रुवीय बर्फ क्षेत्र के करीब होने के कारण, कोलसाट अंतरीप वर्ष भर बर्फ से जमा रहता है।
## सन्दर्भ
* Zubov, N.N. (July 1933). [The Circumnavigation of Franz Josef Land](http://links.jstor.org/sici?sici=0016-7428(193307)23%3A3%3C394%3ATCOFJL%3E2.0.CO%3B2-I). *Geographical Review*. **2**(3).

श्रेणी:रूस का भूगोल
विकिभाषा

**विकिभाषा** (WikiBhasha) विकिपीडिया के लिये बहुभाषी सामग्री निर्माण करने में सुविधा प्रदान करने वाला एक सॉफ्टवेयर औजार है। यह विकिपीडिया पर स्थित किसी अन्य भाषा के लेख को किसी दूसरी भाषा में मशीनी अनुवाद कर देता है जिसे कोई व्यक्ति सुधारकर विकि पर एक लेख तैयार कर सकता है। यह विकि के मार्कअप को भी समझता है और उसे नहीं बदलता। **विकिभाषा** 30 से अधिक भाषाओं में सामग्री निर्माण का समर्थन करता है।

## बाहरी कड़ियाँ
* विकिभाषा का जालपृष्ठ
* विकिबेबल परियोजना साइट
* विकिमीडिया फाउंडेशन घोषणा
* ['''आम चर्चा](http://community.research.microsoft.com/forums/173.aspx '''विकिभाषा)
* ['''युक्तियाँ और चालें](http://community.research.microsoft.com/forums/175.aspx '''विकिभाषा)

श्रेणी:मशीनी अनुवाद
श्रेणी:विकिपीडिया
तैमिर प्रायद्वीप

thumb|300px|रूस के उत्तरध्रुवीय क्षेत्र का मानचित्र 
thumb|तैमिर प्रायद्वीप की अवस्थिति
**तैमिर प्रायद्वीप** (रूसी: Полуостров Таймыр, Таймырский полуостров), साइबेरिया में एक प्रायद्वीप है, जो यूरेशिया और एशिया की मुख्य भूमि के उत्तरी भागों की रचना करता है। यह रूस के क्रस्नोयार्स्क क्राय, में कारा सागर की येनिसी खाड़ी और लाप्टेव सागर की खटांगा खाड़ी के बीच स्थित है।

तैमिर झील और बिरांगा पर्वत, इस विशाल तैमिर प्रायद्वीप पर स्थित हैं। यूरेशियाई महाद्वीप का सबसे उत्तरी सिरा चेल्युस्किन अंतरीप, तैमिर प्रायद्वीप के उत्तरी छोर पर स्थित है।

## सन्दर्भ

श्रेणी:क्रस्नोयार्स्क क्राय
श्रेणी:रूस
श्रेणी:रूस के प्रायद्वीप
श्रेणी:प्रायद्वीप